দিল্লি কাণ্ডে নাম জড়াল বাংলার! মুর্শিদাবাদে পরিযায়ী শ্রমিকের বাড়িতে NIA

ওয়েবডেস্ক- দিল্লি (Delhi) বিস্ফোরণ কাণ্ডে নাম জড়াল বাংলার! মুর্শিদাবাদের (Murshidabad) নবগ্রামে (Nabagram) পরিযায়ী শ্রমিকের (Migrant Worker) বাড়িতে হানা দিল এনআইএ (NIA)। তদন্তকারীদের স্ক্যানারে পরিযায়ী শ্রমিক মইনুল হাসান (Moinul Hassan) ।

দিল্লি কাণ্ডে গোটা দেশ জুড়েই হাই অ্যালার্ট জারি আছে। সেইসঙ্গে অতি সক্রিয় পুলিশ। সীমান্তেও স্থল ও জলপথে নজরদারি চালাচ্ছে বিএসএফ। এবার মুর্শিদাবাদের সারাদিক মইনুলের বাড়িতে তল্লাশি চালায় তদন্তকারী আধিকারিকেরা। যা নিয়ে শুরু হয়েছে চাঞ্চল্য। এনআইএ এই তল্লাশি বিষয়ে এখনও কিছু স্পষ্ট না করলেও জানিয়েছে, নির্দিষ্ট তথ্যের ভিত্তিতেই এই তল্লাশি অভিযান।

নবগ্রামের বাসিন্দা মইনুল একজন পরিযায়ী শ্রমিক। কাজের সূত্রে দিল্লি সহ মুম্বাইতেও কাজ করেছে। দিল্লিতে কাজের সময় এক বাংলাদেশির সঙ্গে থাকতেন মইনুল। সেই বাংলাদেশির সঙ্গে দীর্ঘদিন যোগাযোগ রেখেছে বলে খবর। সেই সময় কোনও জঙ্গি সংগঠনের সঙ্গে তার ঘনিষ্ঠতা গড়ে উঠেছিল কিনা তা খতিয়ে দেখছে এনআইএ।

আরও পড়ুন- প্রতিবছর ভোট দেওয়ার পরও ভোটার তালিকা থেকে উধাও নাম! উঠছে প্রশ্ন

উল্লেখ্য, দিল্লিতে ভয়াবহ বিস্ফোরণে কাণ্ডে গোটা দেশজুড়েই তোলপাড়। বুধবার তদন্তভার হাতে নেয় এনআইএ। তদন্তে নেমে মইনুলের ফোন নম্বর পায় তদন্তকারী সংস্থা। বিস্ফোরণের দিন সিসিটিভি ফুটেজে দেখা যায়, সুনহেরি মসজিদের পার্কিং লটে তিন ঘণ্টা ধরে অপেক্ষা করছিল গাড়িটি। সেই সূত্র ধরেই দিল্লি বিস্ফোরণে যুক্ত থাকার অভিযোগে আটক করা হয়েছে দুই সন্দেহভাজন। ষড়যন্ত্রকারীরা প্রায় দু’বছর ধরে অ্যামোনিয়াম নাইট্রেট সংগ্রহ করছিল। জইশের যুক্ত থাকার সম্ভাবনা আরও জোরালো হচ্ছে।

দেখুন আরও পড়ুন-